Document ID: 32014R0715

KOMMISSIONENS FORORDNING (EU) Nr. 715/2014
af 26. juni 2014
om ændring af bilag III til Europa-Parlamentets og Rådets forordning (EF) nr. 1166/2008 om en række undersøgelser af landbrugsbedrifternes struktur og en undersøgelse af produktionsmetoderne i landbruget for så vidt angår listen over de kendetegn, der skal indsamles i 2016-undersøgelsen af landbrugsbedrifternes struktur
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 1166/2008 af 19. november 2008 om en række undersøgelser af landbrugsbedrifternes struktur og en undersøgelse af produktionsmetoderne i landbruget (1), særlig artikel 7, stk. 2, og
ud fra følgende betragtninger:
(1)
Forordning (EF) nr. 1166/2008 indeholder bestemmelser om et program for undersøgelser af landbrugsbedrifternes struktur indtil 2016.
(2)
Det er nødvendigt at indsamle data til overvågning af gennemførelsen af foranstaltninger i forbindelse med revisionen af den fælles landbrugspolitik efter 2013. Derudover er det nødvendigt at indsamle data til overvågning af gennemførelsen af foranstaltninger i forbindelse med udvikling af landdistrikterne (2).
(3)
Der mangler statistiske oplysninger om brugen af næringsstoffer, kunstvanding og produktionsmetoder i landbruget, der er knyttet til strukturelle data på enkeltbedriftsniveau. Det er derfor nødvendigt at forbedre indsamlingen af oplysninger om brug af næringsstoffer, vandforbrug og landbrugsproduktionsmetoder på landbrugsbedrifter, tilvejebringe supplerende statistikker til udvikling af landbrugsmiljøpolitikken og forbedre kvaliteten af landbrugsmiljøindikatorerne.
(4)
Ændringen af listen over kendetegn bygger på princippet om, at den samlede byrde fortsat skal være afbalanceret, således at variabler, som er forældede som følge af ændringer i den relevante lovgivning, udgår, og en række variabler udelades på engangsbasis i 2016, mens andre tilføjes, primært på grund af voksende og ændrede behov for statistiske oplysninger om landbruget i forbindelse med den nye fælles landbrugspolitik på vej mod 2020, der bl.a. tager sigte på forbedring af dens miljøresultater, hvorved der opstår behov for landbrugsmiljøoplysninger, og idet der også tages hensyn til, at niveauet for EU's finansielle tilskud til undersøgelsen er konstant.
(5)
Forordning (EF) nr. 1166/2008 bør derfor ændres.
(6)
Foranstaltningerne i denne forordning er i overensstemmelse med udtalelse fra Den Stående Landbrugsstatistiske Komité -
VEDTAGET DENNE FORORDNING:
Artikel 1
Bilag III til forordning (EF) nr. 1166/2008 affattes som angivet i bilaget til nærværende forordning.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. juni 2014.

Labels: 12
19
6